CELEX: 31971R2180
Language: el
Date: 1971-10-12 00:00:00
Title: Κανονισμός (ΕΟΚ) αριθ. 2180/71 του Συμβουλίου της 12ης Οκτωβρίου 1971 περί καθορισμού των γενικών κανόνων που εφαρμόζονται στον τομέα του γάλακτος και των γαλακτοκομικών προϊόντων σε περίπτωση δυσχερειών εφοδιασμού

Avis juridique important

|

31971R2180

Κανονισμός (ΕΟΚ) αριθ. 2180/71 του Συμβουλίου της 12ης Οκτωβρίου 1971 περί καθορισμού των γενικών κανόνων που εφαρμόζονται στον τομέα του γάλακτος και των γαλακτοκομικών προϊόντων σε περίπτωση δυσχερειών εφοδιασμού  

Επίσημη Εφημερίδα αριθ. L 231 της 14/10/1971 σ. 0001 - 0002 Φινλανδική ειδική έκδοση: Κεφάλαιο 3 τόμος 4 σ. 0038  Δανική ειδική έκδοση: Σειρά I Κεφάλαιο 1971(III) σ. 0745  Σουηδική ειδική έκδοση: Κεφάλαιο 3 τόμος 4 σ. 0038  Αγγλική ειδική έκδοση: Σειρά I Κεφάλαιο 1971(III) σ. 0836  Ελληνική ειδική έκδοση: Κεφάλαιο 03 τόμος 33 σ. 0034  Ισπανική ειδική έκδοση: Κεφάλαιο 03 τόμος 5 σ. 0093  Πορτογαλική ειδική έκδοση : Κεφάλαιο 03 τόμος 5 σ. 0093 

ΚΑΝΟΝΙΣΜΟΣ (ΕΟΚ) αριθ. 2180/71 ΤΟΥ ΣΥΜΒΟΥΛΙΟΥ της 12ης Οκτωβρίου 1971 περί καθορισμού των γενικών κανόνων που εφαρμόζονται στον τομέα του γάλακτος και των γαλακτοκομικών προϊόντων σε περίπτωση δυσχερειών εφοδιασμούΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68(1) του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων, όπως τροποποιήθηκε τελευταία από τον κανονισμό (ΕΟΚ) αριθ. 1410/71(2), και ιδίως το άρθρο 20  παράγραφος 2,  την πρόταση της Επιτροπής,  Εκτιμώντας:  ότι το άρθρο 20 παράγραφος 1 του κανονισμού (ΕΟΚ) αριθ. 804/68 προβλέπει τη δυνατότητα λήψεως των αναγκαίων μέτρων όταν η "ελεύθερο στα σύνορα" τιμή για ένα ή περισσότερα προϊόντα οδηγούς υπερβεί αισθητά την τιμή κατωφλίου- ότι αυτή η κατάσταση υπάρχει  κίνδυνος να συνεχισθεί και, ως εκ τούτου, η αγορά της Κοινότητος να διαταραχθεί ή να απειληθεί να διαταραχθεί- ότι οι γενικοί κανόνες για την εφαρμογή των μέτρων αυτών πρέπει να περιλαμβάνουν τα κριτήρια για τη διαπίστωση αισθητής υπερβάσεως της τιμής κατωφλίου από την "ελεύθερο στα σύνορα" τιμή καθώς και για την εκτίμηση της ενδεχομένης διαρκείας μιας τέτοιας  καταστάσεως- ότι για να αποφευχθεί η διαταραχή ή η απειλή διαταραχής της αγοράς της Κοινότητος, που δυνατόν να προκύψει από την κατάσταση αυτή, είναι αναγκαίο να εξασφαλισθεί η ικανοποιητική προσφορά γαλακτοκομικών προϊόντων- ότι, για το σκοπό αυτό, είναι δυνατή η  προσφυγή στην ολική ή μερική αναστολή των εισφορών καθώς και στην είσπραξη φορολογικών επιβαρύνσεων κατά την εξαγωγή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Αισθητή υπέρβαση, κατά την έννοια του άρθρου 20 του κανονισμού (ΕΟΚ) αριθ. 804/68, συντρέχει όταν η τιμή "ελεύθερο στα σύνορα" υπερβαίνει την τιμή κατωφλίου τουλάχιστον κατά 3%.  2. Η αισθητή υπέρβαση της τιμής κατωφλίου από την τιμή "ελεύθερο στα σύνορα" υπάρχει κίνδυνος να συνεχισθεί όταν διαταράσσεται η ισορροπία μεταξύ προσφοράς και ζητήσεως και ενδέχεται να συνεχισθεί η κατάσταση αυτή, λαμβανομένης υπόψη της προβλεπομένης  εξελίξεως στην παραγωγή και στις τιμές της αγοράς.  3. Η αγορά της Κοινότητος διαταράσσεται ή απειλείται να διαταραχθεί, σαν αποτέλεσμα της καταστάσεως που αναφέρεται στις παραγράφους 1 και 2, όταν το υψηλό επίπεδο των τιμών του διεθνούς εμπορίου:  - εμποδίζει την εισαγωγή γαλακτοκομικών προϊόντων εντός της Κοινότητος, ή - οδηγεί στην εξαγωγή γαλακτοκομικών προϊόντων από την Κοινότητα,  σε τέτοιο βαθμό, ώστε ο εφοδιασμός της Κοινότητος δεν δύναται ή κινδυνεύει να μη δύναται πλέον να διασφαλισθεί.   Άρθρο 2  1. Όταν πληρούνται οι όροι που αναφέρονται στο άρθρο 20 παράγραφος 1 του κανονισμού (ΕΟΚ) αριθ. 804/68, σύμφωνα με τα κριτήρια που καθορίζονται στο άρθρο 1 του παρόντος κανονισμού, η ολική ή μερική αναστολή των εισφορών και/ή η είσπραξη  φορολογικών επιβαρύνσεων κατά την εξαγωγή δύνανται να αποφασισθούν σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68.  2. Τα μέτρα που αναφέρονται στην παράγραφο 1 δύνανται να ληφθούν για πολλά από τα προϊόντα που περιλαμβάνονται στο άρθρο 1 του κανονισμού (ΕΟΚ) αριθ. 804/68 εάν το απαιτούν η κατάσταση της αγοράς και η σχέση που υπάρχει ανάμεσα στα προϊόντα.   Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει σε κάθε Κράτος Μέλος.  Έγινε στο Λουξεμβούργο, στις 12 Οκτωβρίου 1971.  Για το Συμβούλιο Ο Πρόεδρος I. VIGLIANESI  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 148 της 3.7.1971, σ. 3.